“ศบศ.” ไฟเขียวแผนเปิด “ภูเก็ต” รับ นทท.ต่างชาติ ฉีดวัคซีนโควิดแล้ว ดีเดย์ 1 ก.ค.นี้
“ศบศ.” ไฟเขียวแผนเปิด “ภูเก็ต” รับ นทท.ต่างชาติ ฉีดวัคซีนโควิดแล้ว ดีเดย์ 1 ก.ค.นี้
“ศบศ.” ไฟเขียวแผนเปิด “ภูเก็ต” รับ นทท.ต่างชาติ ฉีดวัคซีนโควิดแล้ว ดีเดย์ 1 ก.ค.นี้
26 มี.ค. 2564

ผู้ว่าการ การท่องเที่ยวแห่งประเทศไทย (ททท.) เปิดเผยว่า ที่ประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) วันนี้ (26 มี.ค.64) เห็นชอบในหลักการแนวทางการเปิดรับนักท่องเที่ยวต่างชาติที่ได้รับการฉีดวัคซีนแล้วของจังหวัดภูเก็ต ตามข้อเสนอของ ททท. ที่จะอนุญาตให้นักท่องเที่ยวต่างชาติที่ได้รับการฉีดวัคซีนที่ได้รับการยอมรับแล้วและมีผลการตรวจโควิด-19 เป็นลบ
โดยสามารถเดินทางเข้าจังหวัดภูเก็ตโดยตรงผ่านเครื่องบิน และสามารถท่องเที่ยวในจังหวัดภูเก็ตได้โดยไม่ต้องกักตัว มีกำหนดเริ่มดำเนินการในวันที่ 1 ก.ค.64
ทั้งนี้ ที่ประชุมได้มอบหมายให้ ททท. ไปหารือในรายละเอียดร่วมกับ ศบค. ผู้ว่าราชการจังหวัดภูเก็ตรวมทั้งหน่วยงานที่เกี่ยวข้องต่อไป